21 Kajeno, tlas’a tsamaiso ea Josefa e Moholoanyane, Jesu Kreste, re na le tokelo e khōlō ea ho bokelloa liphuthehong tse kang metse. Moo re ka nyakalla naleng ea lijo tsa moea le ho jala peō ea ’nete le ho hasanya litaba tse molemo tsa hore lijo tsa moea lia fumaneha. Hona re ho etsa molemong oa bohle ba amohelang litumellano le litokisetso tse lokiselitsoeng ka lerato ke Morena ’Musi, Jehova. Re ka isa liteboho tse kaakang ho Molimo oa rōna ka mpho ea Mora oa oona, Josefa e Moholoanyane, ea sebeletsang e le Molaoli ea bohlale oa lijo tsa moea! Ke eena ea ntšitsoeng ke Jehova ho sebetsa joaloka ’Moloki oa bophelo nakong ena ea tlala ea moea. E se eka e mong le e mong oa rōna a ka bontša masene ha a etsa tšebeletso e halalelang, a etsisa mohlala oa hae a bile a le tlas’a boetapele ba oona!